《忆昔行》
宋代·唐庚

忆昔方东来，亭传荒荆棘。风庭红叶乱，雨砌苍苔湿。

饥虎拨门开，哀禽向人泣。十载却西还，亭传已完葺。

青锁揖江山，朱栏趁阶级。行旅粮不赍，大路遗敢拾。

蜀道无难易，人心自宽急。寄言守亭者，勿使狐狸入。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。